Nafarroako Parlamentuko Mahaiak, 2022ko urtarrilaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Cristina Ibarrola Guillén andreak aurkezturiko galdera, datu ofizialetan autodiagnostiko-probak COVID-19ko kasu bezala jakinarazteari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2022ko urtarrilaren 10ean
Lehen lehendakariordea: María Inmaculada Jurío Macaya
GALDERAREN TESTUA
Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:
Osasun Departamentuaren abenduaren 7ko protokoloa aplikatuz, harik eta abenduko azken astean aldatua izan zen arte:
1.- Datu ofizialetan COVID-19ko kasu bezala jakinarazi al dira farmazietan farmazeutikoen gainbegiradapean eginiko autodiagnostiko-proben emaitza positiboak?
2.- Farmazietan farmazeutikoen gainbegiradapean eginiko autodiagnostiko-proba positiboak sarturik al doaz Nafarroako Gobernuak bai bere datuetan bai Osasun Ministerioari jakinarazten dizkionetan azaltzen dituen proba ofizialen kopuruan?
Abenduaren azken astean Osasun Departamentuak erabakitako protokoloak aplikatuz:
3.- Datu ofizialetan COVID-19ko kasu bezala jakinarazi al dira herritarrek eginiko eta zuzenean nahiz farmazien bitartez jakinarazitako autodiagnostiko-proben kasu positiboak?
4.- Herritarrek eginiko eta jakinarazitako autodiagnostiko-proba positiboak sarturik al doaz Nafarroako Gobernuak bai bere datuetan bai Osasun Ministerioari jakinarazten dizkionetan azaltzen dituen proba ofizialen kopuruan?
Iruñean, 2021eko abenduaren 29an
Foru parlamentaria: Cristina Ibarrola Guillén
